《朔斋惠龙焙新茗用铁壁堂韵赋谢一首》
宋代·林希逸

天公时放火前芽，胜似优昙一度花。修贡暂烦铁壁老，多情分到玉川家。

帝畴使事催班近，仆守诗穷任鬓华。八椀能令风两腋，底须餐菊饭胡麻。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。